Dessant liikus üle lageda, olles tulevahetuses taanduva vaenlasega.[13] Männikumäe metsa jõudes hargnes dessant laiali üksikutesse salkadesse, nii et puudus ülevaade üldisest tegevusest.[9] Jõudnud vastastikuse paugutamisega ja väikeste peatustega läbi metsa Tapa alevi lähedusse, selgus, et punased on veel alevis ja korraldavad vastupanu. Pealegi võeti dessant tugeva tule alla vasakult tiivalt surnuaia suunast. Ilma suurtükitule toetuseta osutus edasipääs raskeks.